CELEX: E2007C0029
Language: mt
Date: 2007-02-19 00:00:00
Title: Deċiżjoni ta’ l-Awtorità tas-Sorveljanza ta’ l-EFTA Nru 29/07/COL tad- 19 ta’ Frar 2007 li tapprova l-pjan imressaq min-Norveġja għat-tilqim preventiv ta’ għasafar li jinżammu fiż- zoos kontra l-influenza tat-tjur b'patoġenija qawwija

24.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 132/40
            
         DEĊIŻJONI TA’ L-AWTORITÀ TAS-SORVELJANZA TA’ L-EFTA
   Nru 29/07/COL
   tad-19 ta’ Frar 2007
   li tapprova l-pjan imressaq min-Norveġja għat-tilqim preventiv ta’ għasafar li jinżammu fiż-zoos kontra l-influenza tat-tjur b'patoġenija qawwija
   L-AWTORITÀ TAS-SORVELJANZA TA’ L-EFTA,
   WARA LI KKUNSIDRAT il-Ftehim dwar iż-Żona Ekonomika Ewropea, u b’mod partikolari l-Artikolu 109 u Protokoll 1 tiegħu,
   WARA LI KKUNSIDRAT il-Ftehim bejn l-Istati ta’ l-EFTA dwar it-twaqqif ta’ Awtorità tas-Sorveljanza u tal-Qorti tal-Ġustizzja, b'mod partikolari l-Artikolu 5(2)(d) u l-Protokoll 1 tiegħu,
   WARA LI KKUNSIDRAT l-Att imsemmi fil-Punt 3.1.5 tal-Kapitolu I ta’ l-Anness I tal-Ftehim taż-ŻEE, Direttiva tal-Kunsill 2005/94/KE ta’ l-20 ta’ Diċembru 2005 dwar miżuri Komunitarji għall-kontroll ta’ l-influwenza tat-tjur u li tħassar id-Direttiva 92/40/KEE) (1), kif adottata fil-Ftehim taż-ŻEE minn Protokoll 1 tiegħu, u b'mod partikolari mill-Artikoli 56(2) and 57(2) tiegħu,
   WARA LI KKUNSIDRAT l-Att applikabbli għan-Norveġja li jsegwi l-proċeduri msemmija fl-Artikolu 3(b) tal-parti ta’ introduzzjoni ta’ Kapitolu 1 ta’ Anness 1 għall-Ftehim taż-ŻEE, Deċiżjoni tal-Kummissjoni 2006/474/KE tas-6 ta’ Lulju 2006 dwar il-miżuri biex iwaqqfu t-tixrid ta’ l-influenza tat-tjur b'patoġenija qawwija kkawżata mill-virus ta’ l-influwenza A tas-sottotip H5N1 għall-għasafar miżmuma fiż-żoos u minn korpi, istituti u ċentri approvati fl-Istati Membri u tirrevoka d-Deċiżjoni 2005/744/KE (2),
   WARA LI KKUNSIDRAT id-Deċiżjoni Nru 22/07/COL ta’ l-Awtorità tas-Sorveljanza ta’ l-EFTA ta’ l-14 ta’ Frar 2007, fejn il-Membru kompetenti tal-Kulleġġ ġie mogħti istruzzjoni biex jadotta d-Deċiżjoni jekk l-abbozz tad-Deċiżjoni jkun skond l-opinjoni tal-Kumitat Veterinarju ta’ l-EFTA (EVC),
   BILLI l-influwenza tat-tjur hija marda virali infettiva fit-tjur ta’ l-irziezet u l-għasafar, li tikkawża mortalità u disturbi li malajr jistgħu jiżviluppaw fi proporzjonijiet epiżootiċi li kapaċi jwasslu għal theddida serja għas-saħħa pubblika u dik ta’ l-annimali u li jnaqqsu sew il-profittabbiltà tat-trobbija tat-tjur ta’ l-irziezet.
   BILLI, minħabba li huma maqfula, għasafar li jinżammu fiż-zoos u f’korpi, istituti jew ċentri approvati normalment ma jistgħux jiġu f’kuntatt ma’ tjur jew ma’ għasafar selvaġġi u għalhekk ma jippreżentaw ebda riskju ta’ kontaminazzjoni għat-tjur jew għasafar miżmuma mill-bniedem u bil-konsiderazzjoni tal-valur ta’ l-għasafar li jinżammu fiż-zoos, il-vaċċinazzjoni preventiva ta’ tali għasafar tista’ tikkostitwixxi miżura addizzjonali ta’ prevenzjoni xierqa.
   BILLI d-Direttiva 2005/94/KE tistipula r-regoli għall-introduzzjoni tat-tilqim preventiv kontra l-influenza tat-tjur, inter alia, ta’ l-għasafar miżmuma mill-bniedem, bħalma huma l-għasafar miżmuma fiż-zoos u tipprovdi għas-sottomissjoni mill-Istati ta’ l-EFTA ŻEE għall-Awtorità tas-Sorveljanza ta’ l-EFTA għall-approvazzjoni għat-tilqim preventiv għat-tjur ta’ l-irziezet u għasafar miżmuma mill-bniedem.
   BILLI d-Deċiżjoni 2006/474/KE tistipula ċerti ħtiġijiet marbuta ma’ miżuri ta’ bijosigurtà għall-prevenzjoni ta’ l-influwenza tat-tjur b’patoġenija qawwija kkawżata mis-sottotip H5N1 tal-virus A ta’ l-influwenza f’għasafar miżmuma fiż-zoos u f’korpi, istituti u ċentri approvati fl-Istati Membri sabiex tiġi mħarsa l-fawna selvaġġa u sabiex il-bijodiversità tiġi kkonservata.
   BILLI, id-Deċiżjoni 2006/474/KE wkoll tfassal regoli dwar it-tilqim preventiv ta’ l-għasafar miżmuma fiż-żoos u korpi, istituti u ċentri approvati li għandhom isegwu l-Istati ta’ l-EFTA ŻEE, jekk jikkonsidrawh xieraq li jlaqqmu għasafar bħal dawn, u jipprovdu għas-sottomissjoni mill-Istati taż-ŻEE EFTA lill-Awtorità tas-Sorveljanza dwar il-pjanijiet għat-tilqim ta’ l-għasafar miżmuma fiż-żoos.
   BILLI l-Awtorità tas-Sorveljanza ta’ l-EFTA, b'kooperazzjoni mill-qrib mal-Kummissjoni Ewropea, eżaminat il-pjanijiet għat-tilqim preventiv kontra l-influenza tat-tjur imressqa min-Norveġja skond id-Direttiva 2005/94/KE u d-Deċiżjoni 2006/474/KE u għaldaqstant hu xieraq li tipprovdi għall-approvazzjoni tiegħu.
   BILLI l-miżuri stipulati f'din id-Deċiżjoni huma skond l-opinjoni tal-Kumitat Veterinarju ta’ l-EFTA li jassisti l-Awtorità ta’ Sorveljanza ta’ l-EFTA,
   ADOTTAT DIN ID-DEĊIŻJONI:
   
               (1)
            
            
               Il-pjan għat-tilqim preventiv ta’ l-għasafar miżmuma fiż-żoos kontra l-influenza tat-tjur b'patoġenija qawwija mressqa min-Norveġja fil-15 ta’ Mejju 2006 skond l-Artikolu 56(2) tad-Direttiva 2005/94/KE u Artikolu 4 tad-Deċiżjoni 2006/474/KE hu għaldaqstant approvat.
            
         
               (2)
            
            
               Skond l-Artikolu 109(2) tal-ftehim taż-ŻEE, l-Awtorità tas-Sorveljanza ta’ l-EFTA għandha tgħaddi lill-Kummissjoni Ewropea il-pjan ta’ tilqim preventiv imressaq min-Norveġja u xi emendi tiegħu.
            
         
               (3)
            
            
               Din id-Deċiżjoni għandha tidħol fis-seħħ fid-19 ta’ Frar 2007.
            
         
               (4)
            
            
               Din id-Deċiżjoni għandha tkun awtentika fil-lingwa Ingliża.
            
         
      Magħmul fi Brussell, 19 ta’ Frar 2007.
      
         
            Għall-Awtorità tas-Sorveljanza ta’ l-EFTA
         
         Bjørn T. GRYDELAND
         
            President
         
         Niels FENGER
         
            Direttur
         
      
   
   
      (1)  ĠU L 10, 14.1.2006, p. 16.
   
      (2)  ĠU L 187, 8.7.2006, p. 37.